Kneževa palača u Šibeniku
<s>Kneževa palača u Šibeniku dio je obalnog obrambenog sustava grada Šibenika i izgrađena je u 13. i 14. vijeku.</s><s>Nalazi se u neposrednoj blizini Katedrale sv. Jakova.</s>

<s>Od izvorne palače sačuvana su dva krila nekoć mnogo većeg zdanja u kojem je boravio gradski knez (kapetan), najviši predstavnik državne vlasti u Šibeniku.</s>

<s>Južno krilo proteže se uz obalu od četverokutne do poligonalne kule.</s><s>Četverokutna kula, poznata pod nazivom Kula kneževe palače, najveći je obrambeni objekt na obali i potječe iz 14. vijeka.</s><s>Između nje i Biskupske palače sačuvana su renesansna gradska vrata iz 16. vijeka.</s><s>Po sredini prizemlja južnog krila Kneževe palače gotički je prolaz s gradskim vratima nad kojima je gradski grb s likom sv. Mihovila, zaštitnika grada.</s>

<s>Zapadno krilo Kneževe palače okrenuto je sakristiji i apsidalnim dijelovima Katedrale.</s><s>Na južnom kraju ovog dijela dvoja su vrata jednostavnih kamenih okvira, a između njih niša s baroknom skulpturom gradskog kneza Nikole Marcella.</s>

<s>Godine 1975. dovršena je adaptacija Kneževe palače te omogućeno suvremeno funkcioniranje Muzeja grada Šibenika.</s>

<s>Literatura</s>

<s>Bilić, Darka (2014): "Sudbina kneževe palače u Šibeniku u pozno doba Mletačke Republike", Peristil: zbornik radova za povijest umjetnosti Mjera stanovanja – Odah ladanja – Zbornik u čast Nadi Grujić, 56, str. 177-188</s>

<s>Palače u Šibeniku
Gotičke palače
Renesansne palače</s>

